text: 16. ΝΟΜΟΣ υπ΄αριθ. 518 Της 3/9 Ιαν. 1948 Περί προσαρτήσεως της Δωδεκανήσου εις την Ελλάδα. ΄Αρθρ.1.-Αι νήσοι της Δωδεκανήσου Αστυπάλαια, Ρόδος, Χάλκη, Κάρπαθος, Κάσος, Τήλος, Νίσυρος, Κάλυμνος, Λέρος, Πάτμος, Λειψοί, Σύμη, Κως και Καστελλόριζον, ως και αι παρακείμεναι νησίδες, είναι προσηρτημέναι εις το Ελληνικόν Κράτος από της 28 Οκτωβρίου 1947. ΄Αρθρ. 2.-Η γραμμή των συνόρων μεταξύ της Δωδεκανήσου και της Τουρκίας διέρχεται δια των ακολούθων ηριθμολογημένων σημείων. Η γεωγραφική θέσις των διαφόρων σημείων της γραμμής ταύτης προσδιορίζεται λεπτομερώς κατωτέρω και αναφέρεται εις τους Βρεττανικούς υδρογραφικούς χάρτας (BRITISH ADMIRATLY) Νο 236, 872, 1546. (Εν συνεχεία καθορίζονται 51 σημεία εξ ών διέρχεται η μεθοριακή γραμμή). Η γραμμή των συνόρων διερχομένη δια των 51 καθοριζομένων ανωτέρω σημείων, ενούται με το Νότιον όριον των θαλασσίων Ελληνοτουρκικών συνόρων ως ταύτα καθορίζονται εις το άρθρ. 12 της μετά της Τουρκίας Συνθήκης ειρήνης της Λωζάνης της 24 Ιουλ. 1923. Εις περίπτωσιν διαφοράς μεταξύ του κειμένου του παρόντος άρθρου και των Βρεττανικών Χαρτών ισχύει το κείμενον. ΄Αρθρ.3.-Η ισχύς του παρόντος νόμου άρχεται από της δημοσιεύσεως αυτού εν τη Εφημερίδι της Κυβερνήσεως. 